1. 1. člen: v seznam pristojbin se dodaja pristojbine za priglasitev galenskih zdravil in odobritev ocene tveganja za izdelavo galenskih zdravil in pripravo magistralnih zdravil z visoko stopnjo tveganja.
2. 3., 9., 13., 24., 25.-27., 31., 40., 41., 43., 47. in 58. člen redakcijski popravki.
3. 4. člen: letne pristojbine.

Spremeni se število točk za letne pristojbine. Dopolnjuje se predlog sprememb, ki je že bil v javni obravnavi, in sicer se dodaja dvig letne pristojbine za veterinarska zdravila glede na spremembe z Uredbo (EU) 2019/6.

1. 5. člen: pristojbine v zvezi s proizvodnjo zdravil.

Dodaja se pristojbino za izdajo ocene izpolnjevanja pogojev za opravljanje proizvodnje zdravil, ko ni potrebno ponovno ugotavljanje skladnosti z dobro proizvodno prakso in sprememba ne zahteva spremembe dovoljenja za proizvodnjo zdravil.

1. 7. člen: pristojbine v zvezi z dovoljenjem za opravljanje prometa z zdravili na debelo

Poenostavitev člena, in sicer se uvaja enotna pristojbina za vse tri vrste dovoljenj za opravljanje prometa z zdravili na debelo.

1. 9. člen: pristojbine za registre proizvajalcev, veletrgovcev in uvoznikov učinkovin.

Dodaja se pristojbino za izdajo ocene izpolnjevanja pogojev, ko je ogled na licu mesta potreben.

1. 12. člen: pristojbine za klinično preskušanje zdravil

Vsebinski popravek za veterinarska zdravila glede na spremembe z Uredbo (EU) 2019/6.

1. 14. člen: pristojbine za pridobitev dovoljenja za promet z zdravilom za uporabo v veterinarski medicin. Vsebinski popravki za veterinarska zdravila glede na spremembe z Uredbo (EU) 2019/6, dodaja se nova pristojbina za postopek ponovne uporabe.
2. 16. člen obstoječe Tarife, pristojbine za razširitev dovoljenja za promet za zdravila za uporabo v veterinarski medicini.

Izbris člena glede na spremembe z Uredbo (EU) 2019/6

1. 17. člen: pristojbine za podaljšanje dovoljenja za promet za zdravila za uporabo v veterinarski medicini

Vsebinski popravek, pristojbine za podaljšanje se ohrani le za omejeni trg in v izjemnih okoliščinah, glede na spremembe z Uredbo EU 2019/6.

1. 18. člen: pristojbine za spremembo tipa I in tipa II za zdravila za uporabo v humani medicini Spremembe že obravnavane v javni obravnavi.
   1. Sprememba pristojbine za IA CMS iz 25 na 30 točk Uskladitev pristojbine za humana in veterinarska zdravila.
   2. Uvedba maksimalne pristojbine pri postopkih delitve dela.
   3. Redakcijski popravki.
2. 19. člen: pristojbine za spremembe dovoljenja za promet za zdravila za uporabo v veterinarski medicini.

Vsebinski popravek brez sprememb pristojbine za veterinarska zdravila glede na spremembe z Uredbo (EU) 2019/6

1. 20. člen: pristojbine za prenos ali prenehanje dovoljenja za promet z zdravilom

Uskladitev pristojbine za humana in veterinarska zdravila.

1. 22. člen: pristojbine za oceno PSUR:

Izbris pristojbine za veterinarska zdravila glede na spremembe z Uredbo (EU) 2019/6.

1. 23. člen: pristojbine za pregled izobraževalnih gradiv za varno in učinkovito uporabo zdravil ter za druge spremembe informacij o zdravilu

Dodaja se nova pristojbina v povezavi s priglasitvijo video vsebine navodil za uporabo zdravil.

1. 28. člen: pristojbine za homeopatska zdravila za uporabo v veterinarski medicini:

Homeopatska zdravila se loči v dva člena, za humano in veterinarsko uporabo.

1. 29. člen: pristojbine za začasno dovoljenje za promet oziroma vnos ali uvoz zdravil

Dodaja se nova pristojbina za skupino alergijskih testov in radiofarmakov.

1. 30. člen: pristojbine za izdajo dovoljenja za vnos ali uvoz in iznos ali izvoz prepovedanih drog

Dvig pristojbine za prepovedane droge, spremembe že obravnavane v javni obravnavi.

1. 33. člen: pristojbine za drugačno označevanje zdravila

Dodaja se ločena točka za pristojbino za veterinarska zdravila glede na spremembe z Uredbo (EU) 2019/6

1. 34. člen: pristojbine za določitev elementov modrega okenca in nacionalnega identifikatorja za zdravila

Dvig pristojbine. Spremembe že obravnavane v javni obravnavi.

1. 37. člen: pristojbine za opredelitev izdelka

Dodaja se ločena točka za pristojbino za veterinarska zdravila glede na spremembe z Uredbo (EU) 2019/6.

1. 38. in 39. člen: pristojbine za določitev izredne višje dovoljene cene zdravila

Redakcijski popravki, dvig pristojbine in dodaja se pristojbina za radiofarmake in alergijske teste.

1. 45. člen pristojbina za priglasitev galenskih zdravil

Dodaja se nova pristojbina.

1. 46. člen pristojbine za manj zahtevne upravne postopke

Dodaja se nova pristojbina.

1. 49. in 50. člen: dvig pristojbine za strokovno izobraževanje, svetovanje